Neformālo apmācību

**„Kļūsti par uzņēmēju”**  
**Nolikums**

Apmācības „Kļūsti par uzņēmēju” ir 3 dienu neformālās apmācības Ismeru - Žogotu ezera krastā, Lūznavas pagastā, Rēzeknes novadā. Neformālās apmācības paredzētas jauniešiem vecumposmā no 15 - 21 gadiem. Apmācību ietvaros jauniešiem tiks organizētas dažādas aktivitātes, kas saistītas ar uzņēmēja gara veicināšanu, kā arī tikšanās ar uzņēmējiem un vienkārši laba laika pavadīšana un jaunu draudzības saišu veidošana. Jauniešiem būs arī iespēja izveidot sava uzņēmuma prototipu un iemēģināt roku produkta reklamēšanā un pārdošanā. Dalība apmācībās ir bezmaksas, dalībnieki paši nodrošina nokļūšanu līdz apmācību norises vietai.

Apmācību mērķis ir veicināt Rēzeknes novada jauniešu interesi par uzņēmējdarbību un par savu uzņēmumu veidošanu, organizējot apmācības, balstoties uz dažādām neformālajām aktivitātēm.

**Organizatori un vadība:**

Neformālās apmācības organizē: Rēzeknes novada pašvaldības Centrālās pārvaldes Attīstības plānošanas nodaļas uzņēmējdarbības attīstības speciālisti.

Apmācību koordinatori: Evita Igaune, Liāna Runča

**Vieta un laiks:**

Apmācības norisināsies 2023. gada 08. – 10. augustā atpūtas bāzē “Priedkalnes”, Lūznavas pagasts, Rēzeknes novads.

Ierašanās 08.08.2023. plkst: 9:00 - 10:00

Izbraukšana 10.08.2023. no plkst: 15:00 – 16:30

Ierašanās grūtību gadījumā, lūgums laicīgi ziņot apmācību koordinatoriem, lai varētu tikt rasts risinājums.

**Apmācību dalībnieki:**

Jaunieši 15 - 21 gadu vecumā.

**Pieteikšanās:**

• Dalībniekiem jānosūta aizpildīta pieteikuma anketa uz e-pastu [evita.igaune@rezeknesnovads.lv](mailto:evita.igaune@rezeknesnovads.lv) **vai** jāaizpilda elektroniskā pieteikšanās veidlapa *Google Forms* (Rēzeknes novada mājaslapā pieejamā hipersaitē)

• Pieteikšanās līdz 2023. gada 21. jūlijam.

• Dalībniekiem tiks paziņots par uzņemšanu apmācībās elektroniski.

**Citi noteikumi:**

* Jauniešiem ir jāpiedalās visās apmācību dienās;
* Jauniešiem ir jāpaņem līdzi vecāku rakstiska atļauja par dalību apmācībās un par to, ka vecāki uzņemas atbildību par jaunieša piedalīšanos apmācībās (jauniešiem līdz 18 gadiem; tiks nosūtīts elektroniski);
* Jāņem līdzi higiēnas preces, dvielis, pretinsektu līdzekļi, peldēšanās piederumi pēc vēlēšanās, individuāli nepieciešamās mantas.

Informācija par apmācībām: Apmācību nolikums un pieteikuma anketa pieejama [www.rezeknesnovads.lv](http://www.rezeknesnovads.lv) ;

Informatīvais tālrunis : Evita Igaune 25748078

Liāna Runča 25740422